चिकन नहीं दिया तो टॉवर पर चढ़ा किशोर, नस काटी
कॅरियर कॉलेज तिराहे पर सीसीटीवी कैमरों के लिए लगे टॉवर पर चढ़े एक किशोर ने हाथ की नस काट ली। उसका अपने बहनोई से चिकन को लेकर विवाद हो गया था। शराब के नशे में धुत किशोर को किसी तरह नीचे उतारा गया। घटना रविवार शाम करीब छह बजे की है। वह टॉवर पर करीब तीस फीट ऊपर तक चढ़ गया था। मौके पर पहुंची गोविंदपुरा पुलिस ने स्थानीय लोगों के साथ मिलकर उसे नीचे उतारा। उसे अस्पताल पहुंचाया गया, जहां अन्ना नगर निवासी पूनम नाम की महिला ने अपने 15 वर्षीय भाई राहुल के रूप में उसकी शिनाख्त की। रविवार शाम राहुल और उसके बहनोई घर में बैठकर शराब पी रहे थे। इस दौरान पूनम चिकन बना रही थी। राहुल ने भी खाने के लिए चिकन मांगा, जिस पर बहनोई ने इनकार कर दिया। इसके बाद वह घर से निकला और टॉवर पर जा चढ़ा।
hin_Deva hin_Deva